CELEX: 32015D2187
Language: sl
Date: 2015-11-25 00:00:00
Title: Izvedbeni sklep Komisije (EU, Euratom) 2015/2187 z dne 25. novembra 2015 o spremembi Odločbe Komisije 2005/816/ES, Euratom o pooblastitvi Republike Estonije, da uporabi določene približne ocene za izračun osnove za lastna sredstva iz naslova DDV (notificirano pod dokumentarno številko C(2015) 8172)

27.11.2015   
            
            
               SL
            
            
               Uradni list Evropske unije
            
            
               L 312/19
            
         IZVEDBENI SKLEP KOMISIJE (EU, Euratom) 2015/2187
   z dne 25. novembra 2015
   o spremembi Odločbe Komisije 2005/816/ES, Euratom o pooblastitvi Republike Estonije, da uporabi določene približne ocene za izračun osnove za lastna sredstva iz naslova DDV
   
      
         (notificirano pod dokumentarno številko C(2015) 8172)
      
   
   (Besedilo v estonskem jeziku je edino verodostojno)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Pogodbe o ustanovitvi Evropske skupnosti za atomsko energijo,
   ob upoštevanju Uredbe Sveta (EGS, Euratom) št. 1553/89 z dne 29. maja 1989 o dokončni enotni ureditvi zbiranja lastnih sredstev, pridobljenih iz davka na dodano vrednost (1), zlasti druge alinee člena 6(3) Uredbe,
   po posvetovanju s Svetovalnim odborom za lastna sredstva,
   ob upoštevanju naslednjega:
   
               (1)
            
            
               V skladu s členom 382 Direktive Sveta 2006/112/ES (2) lahko Estonija v skladu s pogoji, ki so v tej državi članici veljali na dan njenega pristopa, še naprej uporablja oprostitev za mednarodni prevoz potnikov iz točke (10) dela B Priloge X k navedeni direktivi, dokler se ista oprostitev uporablja v kateri koli državi članici, ki je bila članica Skupnosti na dan 30. aprila 2004; te transakcije je treba upoštevati pri določitvi osnove za lastna sredstva iz naslova DDV.
            
         
               (2)
            
            
               Z Odločbo Komisije 2005/816/ES, Euratom (3) je Estonija pooblaščena, da uporabi približne ocene za transakcije iz točke (10) dela B Priloge X k Direktivi 2006/112/ES.
            
         
               (3)
            
            
               V svojem odgovoru z dne 23. aprila 2015 na dopis Komisije z dne 14. februarja 2014 v zvezi s poenostavitvijo inšpekcijskih pregledov lastnih sredstev iz naslova DDV (4) je Estonija Komisijo zaprosila za dovoljenje za uporabo fiksnega odstotka vmesne osnove za izračun osnove za lastna sredstva iz naslova DDV za transakcije iz točke (10) dela B Priloge X k Direktivi 2006/112/ES za proračunska leta od 2015 do 2020. Estonija je pokazala, da sta bila uporabljena odstotka v preteklosti stabilna. Zato bi bilo treba Estonijo pooblastiti, da v skladu z dopisom, ki ji ga je poslala Komisija, za izračun osnove za lastna sredstva iz naslova DDV uporabi fiksni odstotek.
            
         
               (4)
            
            
               Zaradi preglednosti in pravne varnosti je primerno veljavnost pooblastila časovno omejiti.
            
         
               (5)
            
            
               Zato je primerno, da se Odločba 2005/816/ES, Euratom ustrezno spremeni –
            
         SPREJELA NASLEDNJI SKLEP:
   Člen 1
   V Odločbi 2005/816/ES, Euratom se vstavi člen 1a:
   
      „Člen 1a
      Z odstopanjem od člena 1 te odločbe se za namene izračuna osnove za lastna sredstva iz naslova DDV Republiko Estonijo pooblasti, da od 1. januarja 2015 do 31. decembra 2020 za transakcije iz točke (10) dela B (prevoz potnikov) Priloge X k Direktivi Sveta 2006/112/ES (5) uporablja 0,23-odstotni delež vmesne osnove.
   
   Člen 2
   Ta sklep je naslovljen na Republiko Estonijo.
   
      V Bruslju, 25. novembra 2015
      
         
            Za Komisijo
         
         Kristalina GEORGIEVA
         
            Podpredsednica
         
      
   
   
      (1)  UL L 155, 7.6.1989, str. 9.
   
      (2)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, 11.12.2006, str. 1).
   
      (3)  Odločba Komisije 2005/816/ES, Euratom z dne 21. novembra 2005 o pooblastitvi Republike Estonije, da uporabi določene približne ocene za izračun osnove za lastna sredstva iz naslova DDV (UL L 305, 24.11.2005, str. 37).
   
      (4)  Ares(2015)370581.